CELEX: 22012D0192
Language: bg
Date: 2012-10-26 00:00:00
Title: Решение на Съвместния комитет на ЕИП № 192/2012 от 26 октомври 2012 година за изменение на приложение I (Ветеринарни и фитосанитарни въпроси) към Споразумението за ЕИП

24.1.2013   
            
            
               BG
            
            
               Официален вестник на Европейския съюз
            
            
               L 21/39
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 192/2012
   от 26 октомври 2012 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 200/2012 на Комисията от 8 март 2012 г. относно целта на Съюза за намаляване на Salmonella enteritidis и Salmonella typhimurium в птичите стада бройлери, предвидена в Регламент (ЕО) № 2160/2003 на Европейския парламент и на Съвета (1) трябва да бъде включен в Споразумението за ЕИП.
            
         
               (2)
            
            
               Регламент за изпълнение (ЕС) № 233/2012 на Комисията от 16 март 2012 г. за прилагане на Регламент (ЕО) № 999/2001 на Европейския парламент и на Съвета по отношение на одобрението на изменената национална програма на Дания за контрол на болестта скрейпи (2) трябва да бъде включен в Споразумението за ЕИП.
            
         
               (3)
            
            
               Решение за изпълнение 2011/825/ЕС на Комисията от 8 декември 2011 г. за изменение на Решение 2010/221/ЕС по отношение на националните мерки за предотвратяване на въвеждането на някои болести по водните животни в части от Ирландия, Финландия и Швеция (3) трябва да бъде включено в Споразумението за ЕИП.
            
         
               (4)
            
            
               Решение за изпълнение 2012/111/ЕС на Комисията от 10 февруари 2012 г. за изменение на Решение 2007/453/ЕО относно статуса по отношение на СЕГ на Дания и Панама (4) трябва да бъде включено в Споразумението за ЕИП.
            
         
               (5)
            
            
               Регламент (ЕС) № 200/2012 отменя Регламент (ЕО) № 646/2007 на Комисията (5), който е включен в Споразумението за ЕИП и следователно трябва да отпадне от Споразумението за ЕИП.
            
         
               (6)
            
            
               Настоящото решение се отнася до законодателството по ветеринарни въпроси. Законодателството по ветеринарни въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
            
         
               (7)
            
            
               Във връзка с гореизложеното приложение I към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение I към Споразумението за ЕИП се изменя, както следва:
   
               1.
            
            
               В точка 94 (Решение 2010/221/ЕС на Комисията) от част 4.2 се добавя следното тире:
               
                           „—
                        
                        
                           
                              32011 D 0825: Решение за изпълнение 2011/825/ЕС на Комисията от 8 декември 2011 г. (ОВ L 328, 10.12.2011 г., стр. 53).“
                        
                     
         
               2.
            
            
               Текстът на точка 47 (Регламент (ЕО) № 646/2007 на Комисията) в част 7.2 се заличава.
            
         
               3.
            
            
               В точка 49 (Решение 2007/453/ЕО на Комисията) от част 7.2 се добавя следното тире:
               
                           „—
                        
                        
                           
                              32012 D 0111: Решение за изпълнение 2012/111/ЕС на Комисията от 10 февруари 2012 г. (ОВ L 50, 23.2.2012 г., стр. 49).“
                        
                     
         
               4.
            
            
               След точка 56 (Регламент за изпълнение (ЕС) № 93/2011 на Комисията) от част 7.2 се вмъкват следните точки:
               
                           „57.
                        
                        
                           
                              32012 R 0200: Регламент (ЕС) № 200/2012 на Комисията от 8 март 2012 г. относно целта на Съюза за намаляване на Salmonella enteritidis и Salmonella typhimurium в птичите стада бройлери, предвидена в Регламент (ЕО) № 2160/2003 на Европейския парламент и на Съвета (ОВ L 71, 9.3.2012 г., стр. 31).
                        
                     
                           58.
                        
                        
                           
                              32012 R 0233: Регламент за изпълнение (ЕС) № 233/2012 на Комисията от 16 март 2012 г. за прилагане на Регламент (ЕО) № 999/2001 на Европейския парламент и на Съвета по отношение на одобрението на изменената национална програма на Дания за контрол на болестта скрейпи (ОВ L 78, 17.3.2012 г., стр. 13).“
                        
                     
         Член 2
   Текстовете на Регламент (ЕС) № 200/2012 и Регламент за изпълнение (ЕС) № 233/2012 и на решения за изпълнение 2011/825/ЕС и 2012/111/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2012 г., при условие че всички нотификации до Съвместния комитет на ЕИП съгласно член 103, параграф 1 от Споразумението за ЕИП са били направени (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 26 октомври 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
         
      
   
   
      (1)  ОВ L 71, 9.3.2012 г., стр. 31.
   
      (2)  ОВ L 78, 17.3.2012 г., стр. 13.
   
      (3)  ОВ L 328, 10.12.2011 г., стр. 53.
   
      (4)  ОВ L 50, 23.2.2012 г., стр. 49.
   
      (5)  ОВ L 151, 13.6.2007 г., стр. 21.
   
      (6)  Не са посочени конституционни изисквания.